04/09/2013 | Administración LocalMunicipal
Arzúa
Aprobación definitiva ordenanza fiscal

O Concello Pleno, en sesión celebrada o día 12.07.2013, aprobou provisoriamente a ordenanza fiscal reguladora da taxa pola prestación de servizos no conservatorio profesional de música dependente do Concello de Arzúa e na Escola Municipal de Música. Na mesma sesión acordouse a derogación da ordenanza reguladora desta taxa cuxa aprobación definitiva fora publicada no BOP 17/08/2002. Durante o período de exposición ao público non se formularon reclamacións, elevandose a definitivo o acordo provisional relativo á aprobación desta ordenanza fiscal citada, adoptado en aplicación do artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais Co fin de darlle cumprimento ao principio constitucional de publicidade das normas e dacordo co disposto no artigo 17.4 do citado Real decreto lexislativo 2/2004, publícase agora o acordo de aprobación definitiva, así como o texto íntegro da ordenanza fiscal modificada no seguinte sentido: “Primeiro.- Derrogar a ordenanza fiscal reguladora da taxa pola prestación de servizos no Conservatorio profesional de música público dependente do Concello de Arzúa, así como na Escola municipal de música, que fora aprobada inicialmente polo Pleno do Concello, na sesión celebrada o día 22 de maio de 2002; cuxo acordo quedou elevado a definitivo ao non presentarse reclamación ou suxerencia ningunha durante o período de información pública, polo que se publicou aquel acordo e o texto íntegro da ordenanza agora derrogada no Boletín Oficial da Provincia nº 188 de 17 de agosto de 2002 Segundo.- Aprobar provisionalmente a nova ordenanza fiscal reguladora da taxa pola prestación de servizos no Conservatorio profesional de música público dependente do Concello de Arzúa, así como na Escola municipal de música, nos termos en que quedou redactada. Terceiro.- Expoñer ao público o expediente no Taboleiro de Anuncios da Casa do Concello e no Boletín Oficial da Provincia, durante o prazo de trinta días hábiles, durante los cales os interesados poderán presentar as reclamacións ou suxerencias que estimen oportunas. Cuarto.- Considerar elevado a definitivo tanto o acordo de aprobación provisional da referida ordenanza, como o acordo de derrogación da anterior, para o suposto de que non se presenten reclamacións durante o período de exposición pública. Quinto.- No anterior suposto (de aprobación tácita) publicarase integramente, no Boletín Oficial da Provincia, tanto o texto da referida ordenanza, así como a parte dispositiva do acordo de aprobación da mesma e de derrogación da anterior. Entrando en vigor a nova ordenanza cando se leve a cabo a publicación íntegra da mesma no Boletín Oficial da Provincia.” De conformidade cos artigos 133.2 e 142 da Constitución Española e 106 da Lei 7/1985, do 2 de abril, reguladora das bases de réxime local, conforme ao disposto nos artigos 15 a 19 do texto refundido da Lei reguladora de facendas locais, aprobado por Real decreto lexislativo 2/2004, de 5 de marzo, este Concello establece a taxa polso servizos prestados tanto no Conservatorio Profesional de Música como na Escola Municipal de Música do Concello de Arzúa. Constitúe o feito impoñible desta taxa a prestación dos servizos no Conservatorio Profesional de Música e na Escola de Música do Concello de Arzúa. Serán suxeitos pasivos desta taxa as persoas físicas que soliciten ou resulten beneficiadas ou afectadas polos servizos obxecto desta ordenanza. Cando se trate de menores de idade que se matriculen e reciban os servizos e actividades do Conservatorio Profesional ou Escola de Música, serán suxeitos pasivos os pais, titores ou quen ostente a representación legal dos menores. Responden solidariamente das obrigas tributarias do suxeito pasivo as persoas físicas e xurídicas a que se refiren os artigos 42 e 43 da LXT. A contía desta taxa esixirase conforme ás seguintes tarifas: Epígrafe 1.- Escola Municipal de Música · Curso de iniciación ( 4 a 8 anos): 150 € · Clases de instrumento: 190 € Epígrafe 2.- Conservatorio Profesional de Música A.-Grao Elemental: 1.- Curso completo no grao elemental ( 1º, 2º, 3º, 4º): 330 € 2.- Materia solta/pendente individual: 150 € 3.- Materia solta/ pendente colectiva: 60 € 4.- Proba de acceso aos cursos 2º, 3º, 4º curso: 80 € B.-Grao Profesional: 1.- Curso completo en 1º ou 2º curso: 470 € 2.- Curso completo en 3º ou 4º curso: 500 € 3.- Curso completo en 5º ou 6º curso: 520 € 4.- Materia solta/pendente individual: 150 € 5.- Materia solta/pendente colectiva: 60 € 6.- Proba de acceso a grao profesional: 80 € C.- Outras taxas: Por certificacións: 15 € Taxa por traslado de expediente: 35 € 1.- Durante o prazo de matrícula, que será fixado polo centro e publicado no seu Taboleiro de edictos así como na Radio Local, os solicitantes presentarán os impresos da solicitude que se facilitarán na secretaría do centro. Nos ditos impresos faranse constar os conceptos e contías que comprende a taxa, que serán comprobados polos servizos administrativos do centro.2.- A taxa devengarase no momento en que se solicita a prestación do servizo, debendo aboarase en réxime de autoliquidación pola totalidade do importe, se se optara por un único pago, ou polo importe do primeiro prazo da mesma se se elexira fraccionar a cota resultante en dous ou tres aprazamentos.3.- No impreso da matrícula deberá constar a validación mecánica ou selo da entidade bancaria a través da cal se acredita o pagamento da liquidación correspondente. A inscrición ou matrícula non será formalizada ou carecerá de validez, se non consta documentalmente que se efectuou o pagamento da taxa.4.- Ademáis do impreso de matrícula, asinarase outro formulario para autorizar a domiciliación bancaria dos pagamentos fraccionados posteriores ao realizado conxuntamento coa solicitude de matrícula.5.- Os pagamentos a que se refiren os apartados anteriores poderán liquidarse de tres formas: a) Nun único pago por curso, que deberá abonarse conxuntamente coa solicitude de matrícula. b) Fraccionado en duas partes: A primeira, polo 60 por 100 do importe que corresponda, que deberá acreditarse no momento da inscrición, e a segunda polo 40 por 100 restante que será cargada na conta bancaria que designe o suxeito pasivo antes do 31 de xaneiro inmediato seguinte. c) Fraccionado en tres partes: A primeira, polo 40 por 100 do importe que corresponda, que deberá liquidarse xunto coa solicitude matrícula; a segunda, polo 30 por 100 que será liquidada antes do 31 de decembro de cada curso escolar e a terceira restante, polo 30 por 100 que será abonada antes do 31 de marzo inmediato seguinte. Estos dous últimos fraccionamentos será cargados na conta bancaria na que se domicilien os pagos.6.- Para aqueles supostos que se refiran a probas de acceso ou expedición de certificados, os pagamentos das taxas realizaranse en réxime de autoliquidación mediante o ingreso directo das cotas correspondentes na Secretaría do Centro ou a través da imposición dos importes nas contas bancarias de titularidade municipal.7.- As baixas que se produzan surtirán efectos a partir do prazo seguinte a aquel que non fose abonado, sen que proceda realizar a devolución da cota correspondente a aquel ou aqueles xa ingresados.8.- Os suxeitos pasivos terán dereito á devolución da taxa, na parte proporcional que corresponda, cando a prestación do servizo non se poidera realizar por causa imputable ao Concello, logo da solicitude do interesado, acreditación do pago e informe da Dirección do Centro xustificativo dos motivos que poideran dar lugar a devolución. En ningún caso se entenderá por causa imputable ao Concello a orixinada, motivada ou promovida por vontade propia ou actuacións dos interesados.9.- Para o suposto de que algún recibo fora devolto, efectuarase un requerimento, otorgando un prazo de dez días aos interesados para presentar alegacións, advertindo: a) Que se non atende o pagamento daráselle de baixa no curso e asignaturas nas que estivera matriculado, mediante notificación da Resolución da Alcaldía correspondente. b) Que se tramitará o procedemento de recadación das cotas adebedadas en vía de apremio con ofrecemento dos recursos procedentes. Nas devolucións de recibos por causas non derivadas de erros materiais ou outros non imputables ao Concello, o importe das cotas incrementarase nun 10% sobre as contías dos recibos devolto para compensar a actividade administrativa que se xenera nos procedementos de requerimento e novas remesas de cobro que tiveran que realizarse. Na xestión desta taxa establécese as seguintes bonificacións: 1.- Bonificacións por familia numerosa: a.-Bonificación do 25% por ser membro de familia numerosa de primeira categoría ou familia numerosa monoparental. b.-Bonificación do 25% para o segundo membro da mesma unidade familiar matriculado no centro. c.-Bonificación do 50% para o terceiro e seguintes membros da mesma unidade familiar matriculados no centro. A maior porcentaxe de bonificación aplicarase á/ao alumna/o que se matricule nos cursos inferiores comenzando pola Escola Municipal de Música e seguindo polo Conservatorio Profesional de Música. Para beneficiarse desta bonificación será condición imprescindible que as/os alumnas/os estén matriculados a curso completo. Aos efectos de xustificar a pertenencia a familia numerosa, aportarase fotocopia compulsada da folla ou follas correspondentes do Libro de Familia ou certificado de convivencia se é o caso.2.- Ás familias perceptoras dunha RISGA (concedida no momento da solicitude) ou pensión non contributiva ou RAI (Renta Activa de Inserción) ou similar situación de exclusión social, aplicaráselles unha bonificación do 50 por cento no importe da matrícula, previo informe dos servizos sociais. En todo o relativo á cualificación de infraccións tributarias, así como das sancións que estas correspondan en cada caso, estarase ao disposto no artigo capítulo II do Título IV da Lei xeral tributaria. A presente ordenanza deroga a anterior ordenanza fiscal da taxa pola prestación dos servizos no Conservatorio Profesional de Música Público dependente do Concello de Arzúa, así como na Escola Municipal de Música, cuxa aprobación definitiva foi publicada no BOP o 17/08/2002. A presente ordenanza fiscal, cuxa redación definitiva foi aprobada polo Pleno do Concello en sesión celebrada o día 12 de xullo de 2013 entrará en vigor o mesmo día da súa publicación no Boletín Oficial da Provincia, e será de aplicación a partir do curso escolar 2013/2014 permanencendo en vigor ata a súa modificación ou derogación expresa. Arzúa, 27 de agosto de 2013 O alcalde Asdo. José Luis García López